
Dwi wedi dewis llyfr ‘Bw-a-bog yn y Parc’ gan Lucy Owen a Rhodri Owen. Penderfynais ar y stori yma gan ei bod yn berthnasol i blant ac yn dal eu sylw yn syth. Cyflwyna’r stori lu o emosiynnau yn cychwyn gyda unigrwydd a thristwch, codi braw ac ofn, ac i orffen, teimlad cynnes a hapus. Mae’n stori y gall plant gydymdeimlo â hi, sydd â’r potensial i agor eu meddyliau a rhoi cyfle iddynt i ddangos empathi tuag at y prif gymeriad ac unrhyw un yn eu dosbarth sy’n debyg. 
O ran y lluniau, maent yn tynnu sylw ac yn lliwgar drosben. Dwi am ddarllen y stori yma i blant blwyddyn un, sef plant pump i chwech blwydd oed. Teimlaf mai’r grwp oedran yma a fydd yn cael fwyaf o fudd ohoni. 
Nid yn unig, mae’r llyfr yn berthnasol, yn sbri ac yn weledol lliwgar, mae hefyd yn cynnig cyfleodd cyfoethog i ymestyn iaith y digyblion. Mae yna odl trwy gydol y llyfr sy’n ddeiniadol i wrando arno ac sy’n helpu i’r plant gofio’r stori yn ystod y gweithgardeddau dilynnol. Mae yna amrywiaeth o ansoddeiriau, cymariaethau ac idiomau. Mae yna wefreiriau o ansawdd uchel ac atolnodi aeddfed i ymestyn a gwthio’r plant. Mae ail adrodd un pennill yn helpu’r côf, ac ail-adrodd yr un patrymau yn atgyfnerthu patrymau iaith plentyn.
Bwriadaf ddarllen y llyfr wedi’i chwyddo i fyny ar y bwrdd gwyn fel bod pob disgybl yn medru gweld yn glir ac yn gallu dilyn y darllen o’r chwith i’r dde. Bydd hyn yn rhoddi hyder iddynt yn eu sgiliau darllen, yn ogystal ag ymestyn eu gallu llafar. Bydd y llyfr caled yn cael ei adael mewn ardal her gyda’r gweithgareddau y byddaf yn eu paratoi er mwyn cyfoethogi eu dealltwriaeth ac ymdeimlad o’r stori.
Dyma rai gweithgareddau posib, gosod y digwyddiadau yn eu trefn, creu siart deimladau, matsio geiriau, gemau seinyddol i fatsio odlau, clapio i nodi sillafau’r geiriau, chwarae rôl, adrodd rhannau o’r stori yn null Pie Corbett, creu siart gwefreiriau, defnyddio pypedau i adrodd y stori.

Cyniga'r stori ystod eang o gyfleoedd addysgu iaith. Mae’r stori yn gyfoethog o ran iaith ac yn darparu pleser i ddarllenwyr a gwrandawyr.
Dechreua nifer fawr o ddisgyblion yr ysgol benodol hon, heb air o Gymraeg felly mae datblygu hyder ar lafar yn brif ffocws drwy gydol yr ysgol. Meddai Estyn (2018)
“wrth symud drwy’r ysgol, nid yw llawer o ddisgyblion yn adeiladu ar eu medrau llafar Cymraeg yn ddigon effeithiol o fewn gwersi nac yn eu hamser hamdden.”
Wrth ystyried hyn, penderfynais ganolbwyntio ar weithgaredd llafar ar gyfer y stori Bw-a-Bog.  Gyda’g iaith gyfoethog drwyddi draw, manteisia’r disgyblion ar fodel gwych a phatrymau iaith i’w hannog.
Defnyddir yr idiom “heb siw na miw” yn y stori, sy’n idiom a ddefnyddiwyd yn ddyddiol yn yr ysgol. Wrth ddarllen y stori, cawsom gyfle i wir esbonio a deall ystyr yr idiom adnabyddus. 
Dywed Estyn (2013) yn ei adroddiad ‘Cymraeg yn y cyfnod sylfaen’ 
“Mae llawer o blant yn mwynhau darllen ac yn cael pleser o wrando ar stori.  Maent yn hoffi trin a thrafod llyfrau, a siarad am yr hyn maent yn ei ddarllen neu sy’n cael ei ddarllen iddynt.”(Estyn, 2013)
Gwelwyd mwynhad ar wynebau’r plant yn ystod gwrandawiaid o stori Bw-a-Bog, a gwelwyd ymateb eiddgar a chyffrous ganddynt. Wrth iddynt ymateb, cefais gyfleoedd i scaffaldio iaith yr ymateb, er enghraifft dywedodd un disgybl fod “gyd o’r plant arall yn chwarae.” Yn ystod fy mhrofiad, roedd y frawddeg honno yn cael ei ail adrodd yn gyson felly wnaethon ni gyfansoddi cân fach i’w gywiro. Crëwyd y gân ganlynol ar y cyd:
“Gyd o?
gyd o?
da ni ddim yn hoffi gyd o,
os yr ydym am siarad iaith ein gwlad
rhaid iddynt ddweud i gyd”
Felly yn ystod ymateb y stori, ymynodd y dosbarth i ganu’r gân. Cywirodd y disgybl ei frawddeg ar ben ei hun a gwên ar ei wyneb. Dywed Donaldson (2015, p.66) fod dysgu cyfoedion yn llawer fwy pwerus na chywirdeb cyson wrth yr athro.
Dewisais ddwy brif weithgaredd i ddilyn y stori. Cefais gyfle i ymestyn plant mwy abl a thalentog y dosbarth drwy ganolbwyntio ar ddisgrifiad y cymeriad drwy’r defnydd o gymhariaethau. Yr ail weithgaredd oedd i drefnu strwythur y stori fesul grŵp. Yn ystod y ddwy weithgaredd, clywais ddefnydd eang o’r iaith Gymraeg yn cael ei defnyddio rhwng y disgyblion i gwblhau’r dasg. Clywais ddisgyblion Cymraeg ail-iaith yn defnyddio disgrifiadau fel “llygaid disglair, twt” i ddisgrifio’r cymeriad fel y clywyd yn y stori. Pleser oedd gwrando ar y cydweithio, gyda Chymraeg eglur mewn defnydd. Clywyd bachgen yn dweud yr onomatopia “Pwff” gan gofio mae dyna ddiwedd y stori lle mai Bw-a-Bog yn diflannu. Datblygwyd llu o sgiliau o’r cwricwlwm gan gynnwys:
· “defnyddio ystod gynyddol o eirfa addas wrth chwarae ac mewn gweithgareddau strwythuredig
· ailadrodd naratifau neu wybodaeth y maent wedi eu clywed gan ddefnyddio cysyllteiriau syml
· ateb cwestiynau ‘Pwy?’, ‘Beth?’, ‘Pryd?’, ‘Ble?’, ‘Sut?’ a chwestiynau penagored sy’n gysylltiedig â’u profiadau eu hunain, storïau neu ddigwyddiadau
· cyfrannu i sgyrsiau ac ymateb i eraill, gan gymryd eu tro o’u hysgogi”
(Llywodraeth Cymru, 2015)
Fel athrawes, roeddwn yn sgaffaldio’r weithgaredd drwy annog datblygu’r sgwrs. Y brif ffordd yr oeddwn yn gwneud hyn roedd trwy holi cwestiynau. Gofynnais amrediad o gwestiynau agored a chaëdig gan gymryd mantais o’r cyfle i annog a fframio atebion cywir. Ar adegau roeddwn yn cynnig agoriad y frawddeg atebol ac ar adegau arall yn cywiro neu’n cwestiynu’r ymateb.
Y disgyblion a oedd yn arwain y trefnu. Roedd y mwynhad yn amlwg wrth iddynt ddadlau ac esbonio’i barn er mwyn cyrraedd man cytûn. Clywyd iaith dwyn perswâd wrth iddynt ddadlau, sydd yn sgil arall a fydd yn eu arfu i fod yn ddadleuwyr brwd, wrth iddynt symud trwy’r ysgol.
Wrth ganolbwyntio ar y weithgaredd trefnu’r stori, gwelwyd budd ieithyddol o ymarfer yr eirfa gyfoethog a gyflwynir iddynt yn ystod y stori. Mae’r odl drwy’r gerdd yn cyfoethogi'r côf i alluogi iddynt drefnu’r digwyddiadau. Mae hefyd yn weithgaredd sydd yn paratoi y disgyblion ar gyfer y profion cenedlaethol lle mae trefnu digwyddiadau yn rhan sylweddol o’r prawf. Dywed Karen Cox (2012)
“Retelling a story is a skill pre-readers need to practice in order to gain experience with later reading comprehension. Children can listen to a story and recall the characters, what the characters say, and details about the plot.”
Yn ôl Corbett (XXXX), mae’n hanfodol fod plant yn clywed yr iaith a phatrymau ysgrifennu; er enghraifft, amser maith yn ôl…, yna…, wedyn…; er mwyn iddynt adeiladu ar ei sgiliau llafar cyn dechrau datblygu sgiliau ysgrifenedig. Dywed Estyn (2018) yn adroddiad personol yr ysgol,
“Ar y cyfan, nid yw disgyblion yn cymhwyso’u medrau yn ddigon cyson wrth ysgrifennu ar draws y cwricwlwm.”
Gweler yr un patrwm ar draws ysgolion Cymru, heb newid ers pum mlynedd, Estyn (2013)
“Er hynny, nid yw medrau ysgrifennu disgyblion yn datblygu cystal.  Mewn lleiafrif o ysgolion, mae disgyblion ar ddiwedd y Cyfnod Sylfaen yn or-ddibynnol ar gymorth a chanllawiau gan athrawon.  Nid yw eu gwaith ysgrifenedig ar draws y meysydd dysgu yn ddigon cywir a thaclus.”
Teimlaf fod y sesiwn wedi bod yn llwyddiannus a bod y disgyblion wedi mwynhau a chael budd o’r weithgaredd. Serch hynny, sylweddolaf fod yna lawer o gyfleoedd pellach i ddyfnhau’r dysgu a’r ddealltwriaeth.
Credaf fy mod wedi gorganolbwyntio ar y ffaith fy mod yn cael fy ffilmio ac wedi gadael i fy nerfau i ddiddymu ffocws y sesiwn. Roeddwn wedi cwestiynu a chywiro fel y bydden ni’n gwneud yn naturiol ond heb ffocysu’n ddyfnach ar y dasg mewn llaw. Teimlaf gan fod gymaint o bethau yn mynd mlaen y diwrnod hwnnw, nad oeddwn wedi cymryd yr amser i wir feddwl beth oeddwn eisiau cael allan o’r sesiwn. Teimlaf hefyd fy mod wedi cyffredinoli’r ffocws iaith yn hytrach na ffocysu a’r sgil penodol wrth ddarllen. Credaf fod hyn yn bwysig er mwyn datblygiad cyffredinol y plant ond hoffwn fod wedi pontio’r weithgaredd dilynol yn well er mwyn galluogi’r plant i ffynnu. Y tro nesaf byddaf yn plethu bwriad y dasg yn llawer mwy effeithlon o’r dechrau.
Credaf fod newid fy llais yn ystod y stori wedi creu sesiwn llawer fwy pleserus. Roedd wynebau’r plant wedi’i goleuo gyda chymeriadau yn dod i fyw. Mwynhawyd ailadrodd “Bw-a-Bog ydw i” mewn llais dwfn doniol sydd eto yn rhoi patrwm cywir ieithyddol iddynt. Fe glywyd y plant yn ail adrodd hyn drwy’r dydd gan gynnwys ar iard yr ysgol yn eu amser hamdden.
Nid oeddwn wedi atgyfnerthu disgwyliadau ymddygiad y plant cyn y weithgaredd trefnu felly gwelwyd y disgyblion yn siarad ar draws ei gilydd ac yn anwybyddu barn ei gilydd i ddechrau. Roedd rhaid i mi atal y dasg er mwyn nodi’r disgwyliadau yn glir. Gofynnais iddynt feddwl am reolau i ysgogi yr hyn a oedd yn digwydd er mwyn cwblhau’r dasg yn llwyddiannus.
Hoffwn fod wedi annog mwy o strwythurau i wir anodi’r sgil. Gallwn fod wedi gwneud hyn drwy greu patrymau brawddegau wedi’i lamineiddio er mwyn ysgogi a rhoi cymorth i’r disgyblion yn ystod y dasg.
Credaf fod gwneud y weithgaredd fel tasg ffocws mewn ystafell i ffwrdd o weddill y dosbarth wedi ysgogi hyder a sicrhau ymlaciad i siarad yr iaith. 
[bookmark: cysill]Ar un llaw sylweddolaf fod angen atgyfnerthu y math yma o weithgaredd trwy ail adrodd y stori lawer gwaith a defnyddio dull Pie Corbett, er mwyn drilio’r patrymau i ddisgyblion sy’n ddysgwyr. Oherwydd prinder amser, yr oedd cyfyngiadau ar y gweithgareddau y gallwn eu cyflwyno. Ar y llaw arall , teimlaf fy mod wedi llwyddo i ennyn diddordeb a brwdfrydedd y disygyblion gyda’r stori “Bw-a-bog yn y parc”, gan gyflwyno iaith goeth, dealltwriaeth o odl, a gweithgareddau ysbrydoledig.

